Graffiti
Graffiti,  Singular Graffito, stoot as Sammelbegriff für thematisch und gstalterisch underschiidligi sichtbari Elimänt, zum Bischbil Bilder, Gschribnigs oder Zäiche, wo mit verschiidene Technike uf Oberflechene im brivate und im öffentlige Ruum gmacht wärde.

D Problematik 
Graffiti im öffentlige Ruum wärde mäistens under Psöidonüüm und illegal gmacht. Uf dr äinte Site wärde si vo vile as Wandalismus aagluegt, uf dr andere Site si si, zum Däil wenigstens, au as Kunst  anerkennt.

Öffentligi Instituzioone brobiere s Brobleem vo de Graffiti in d Hand überzchoo.  Vili Gmäinde gääbe spezielli Flechene frei, wo mä daf sprüeje, aber usser an dene Ört, isch s Mache vo Graffiti mäistens illegal. Vor allem Geböid und öffentligi Vercheersmiddel si betroffe, und s Abmache vo unerlaubte Graffiti chostet jedes Joor z Dütschland elläi Hunderti vo Millione. 
S Verhindere vom illegale Graffitimache isch schwiirig. Mänggisch verbietet mä dr Bsitz vo entsprächende Wärkzüüg, oder mä moolt Wänd mit bsundrige Farbe aa, wo Sprüefarbe nid dra chlääbe bliibe. Hälfe duet s nume wenig, wil d Graffitimacher d Schwiirikäte, wo men ene in Wääg läit, vilmol as Däil vom Abentüür gseen.

Äim, wo Graffiti mit Sprüedoose macht, säit mä vilmol Sprayer ( für Sprüejer).

Litratuur 
 
 
 
 
 
 
 
 
 
 
 
 
 
 
 
 
 
 
 
 
 Kai Hendrik Schlusche: Graffiti unter der Autobahn; Die Bridge-Gallery in Lörrach. Verlag Waldemar Lutz, 2011, ISBN 978-3-922107-91-0.
 Anka Semmig: Graffiti. In: Gert Ueding (Hrsg.): Historisches Wörterbuch der Rhetorik. WBG, Darmstadt 1992ff., Band 10 (2011), Sp. 356–361.

Weblingg 

 Graffitiforschung
 legal walls – Verzeichnis vo Wänd uf dr ganze Wält zum legal Graffitisprüeje (änglisch)
 Comparison of different Spray Cans – Ardikel über Sprüedose für Graffiti (änglisch)
 Catherine Elizabeth Arthur: Writing National Identity on the Wall: the Geração Foun, Street Art and Language Choices in Timor-Leste

Fuessnoote 

Grafik
Moolerei
Gsellschaft